pythainlp/thai-wiki-dataset-v3 huggingface dataset:
โมจิซากูระ

โมจิซากูระ  เป็นชื่อของวากาชิ ชนิดหนึ่ง โดยโมจิซากูระทำมาจากถั่วแดงกวน (อังโกะ) ห่อด้วยแป้งสีดอกซากูระ (สีชมพู) และห่อด้วยใบซากูระดองแช่เกลือไว้ชั้นนอกสุด โมจิซากูระมักจะรับประทานในเทศกาลฮินะมัตสึริ (เทศกาลวันเด็กผู้หญิง) และเทศกาลชมดอกซากูระ (ฮานามิ) โมจิซากูระจัดอยู่ในขนมประเภทโมจิ ขนมชนิดนี้มีอีกชื่อหนึ่งคือ ซากูราโมจิ


== ประวัติ ==
=== ตำรับคันไซ (โดเมียวจิ) ===
โมจิซากูระตำรับคันไซมีรูปร่างลักษณะเป็นขนมโมจิรูปทรงกลมห่อด้วยแป้งโดเมียวจิ สอดไส้ถั่วแดงกวน (อังโกะ) โดยโมจิซากูระตำรับคันไซมีเอกลักษณ์อยู่ที่แป้งโมจิจะมีลักษณะเป็นเม็ด ๆ กรุบ ๆ ขณะรับประทาน โดยแป้งโดเมียวจิก็คือ แป้งที่ทำจากการนำข้าวเหนียวไปนึ่งและทำให้แห้งก่อนที่จะนำไปบดให้ละเอียด ซึ่งเป็นกรรมวิธีการถนอมอาหารของวัดโดเมียวจิในโอซาก้า ทำให้ถูกเรียกต่อ ๆ กันมาว่า "แป้งโดเมียวจิ"
=== ตำรับคันโต (โชเมียวจิ) ===
เป็นโมจิรูปร่างคล้ายกับเครป นำแป้งโมจิมาปิ้งแล้วมาม้วนห่อด้วยถั่วแดงกวน (อังโกะ) ถือกำเนิดขึ้นใน ค.ศ.1717 ที่วัดโชเมียวจิซึ่งอยู่ติดกับแม่น้ำสุมิดะจากการเห็นใบซากูระที่ร่วงหล่นมากมาย จึงเกิดความคิดลองนำใบซากูระไปใช้ประโยชน์ โดยปรุงรสด้วยเกลือ แล้วนำไปห่อขนมโมจิวางขาย ปรากฏว่ากลายเป็นสินค้ายอดนิยมในเอโดะ (ปัจจุบันคือ โตเกียว) ขึ้นมาทันที จึงเรียกกันว่า"โชเมียวจิ" หรือ"โชเมจิโมจิ" ซึ่งเป็นโมจิซากูระประเภทที่ผู้คนนิยมกันมากในภูมิภาคคันโต
== ส่วนผสม/วิธีการทำ (ตำรับคันไซ) ==
=== ตำรับคันไซ (โดเมียวจิ) ===
==== ส่วนผสม ====
แป้งข้าวเหนียว 120 กรัม
ถั่วแดงกวน (อังโกะ) 100 กรัม
น้ำ 180 มิลลิลิตร
แป้งสาลี 50 กรัม
ใบซากูระดอง 4–5 ใบ
น้ำตาล 2 ช้อนโต๊ะ
==== วิธีการทำ ====
เตรียมอุปกรณ์ เครื่องนวดแป้ง กระชอนร่อนแป้ง
ล้างใบซากูระดองให้สะอาด
เอาแป้งทั้งหมดมารวมกัน ใส่น้ำเล็กน้อย แล้วค่อย ๆ กวนในกระทะ เติมสีผสมอาหารสีแดง กวนจนแป้งร่อนออกมา
นวดแป้งคลึงเป็นแผ่น แล้วแบ่งเป็นก้อน แล้วยัดไส้ด้วยถั่วแดงกวน
ปั้นกลมเป็นลูก และห่อด้วยใบซากูระดอง
== ส่วนผสม/วิธีทำ (ตำรับคันโต) ==
=== ตำรับคันโต (โชเมียวจิ) ===
==== ส่วนผสม ====
ใบซากูระแช่เกลือ 8 ใบ
แป้งสาลี ½ ถ้วย (50 กรัม)
น้ำตาลทราย 1 ช้อนชา
เกลือ หยิบมือหนึ่ง
แป้งมันสำปะหลัง/แป้งข้าวโพด 1 ช้อนโต๊ะ
น้ำ ½ ถ้วย (100 มิลลิลิตร)
สีผสมอาหารสีแดงแบบผง เล็กน้อย
ถั่วแดงกวน 160 กรัม
น้ำมันสำหรับทอด เล็กน้อย
==== วิธีการทำ ====
นำใบซากูระแช่เกลือไปแช่น้ำประมาณ 1 ชั่วโมงเพื่อล้างเกลือออก
เตรียมส่วนผสมของแป้งโดยผสมแป้งสาลี น้ำตาลทราย เกลือ และแป้งมันสำปะหลังหรือแป้งข้าวโพดในชามอ่าง เติมน้ำและคนให้เข้าเป็นเนื้อเดียวกัน ใส่สีผสมอาหารสีแดง ผสมให้เข้ากันดี
อุ่นกระทะ ทาน้ำมันบาง ๆ ตักส่วนผสมของตัวแป้งประมาณ 1 ช้อนโต๊ะเทลงไปในกระทะเบา ๆ และใช้ก้นช้อนแผ่ส่วนผสมของแป้งออกเป็นรูปวงรี ทอดด้วยไฟระดับปานกลางประมาณ 1 นาที ตักขึ้นใส่จานพักไว้ให้เย็น
นำใบซากูระขึ้นจากน้ำ เช็ดให้แห้ง ปั้นถั่วแดงกวนให้เป็นแท่งทรงกระบอก 8 แท่ง
วางถั่วแดงกวนบนแป้งที่ทอดแล้ว ม้วนแป้งรอบถั่วแดงกวน และห่อด้วยใบซากูระ ตั้งพักไว้สักครู่เพื่อให้กลิ่นหอมของใบซากูระซึมเข้าไปในแป้ง
== โมจิซากูระในเทศกาลต่าง ๆ ของญี่ปุ่น ==
ชาวญี่ปุ่นนิยมรับประทานโมจิซากูระกันในเทศกาลฮินะมัตสึริ (เทศกาลวันเด็กผู้หญิง) และเทศกาลชมดอกซากูระ (ฮานามิ)
== ดูเพิ่ม ==
วางาชิ ขนมหวานญี่ปุ่นแบบดั้งเดิม
โมจิ
ซากูระ
== อ้างอิง ==
== แหล่งข้อมูลอื่น ==
อาหารญี่ปุ่น
ดอกซากูระ
วางาชิ
กีฬามหาวิทยาลัยโลกฤดูร้อน 2027

กีฬามหาวิทยาลัยโลกฤดูร้อน 2027 (2027 FISU Summer World University Games) หรือ กีฬามหาวิทยาลัยโลกฤดูร้อน ครั้งที่ 33 (XXXIII Summer World University Games หรือ 33rd Summer Universiade) และรู้จักกันทั่วไปในชื่อ ชุงช็อง 2027 (Chungcheong 2027) เป็นการแข่งขันกีฬาหลายประเภทซึ่งมีกำหนดจัดขึ้นระหว่างวันที่ 14 ถึง 26 กันยายน ค.ศ. 2027 ที่ชุงช็อง ประเทศเกาหลีใต้ โดยได้รับการยืนยันให้เป็นเมืองเจ้าภาพสำหรับการแข่งขันเมื่อวันที่ 12 พฤศจิกายน ค.ศ. 2022 การแข่งขันครั้งนี้จะเป็นครั้งที่สี่ในประวัติศาสตร์ที่จะจัดขึ้นในประเทศเกาหลีใต้ หลังจากจัดขึ้นเป็นครั้งที่สามในกีฬามหาวิทยาลัยโลกฤดูร้อน 2015 ครั้งล่าสุดที่จัดขึ้นในกวังจู
== อ้างอิง ==
== แหล่งข้อมูลอื่น ==
เว็บไซต์หลัก
กีฬามหาวิทยาลัยโลกฤดูร้อน 2027
2027
กีฬามหาวิทยาลัยโลกฤดูร้อน 2029

กีฬามหาวิทยาลัยโลกฤดูร้อน 2029 (2029 FISU Summer World University Games) หรือ  กีฬามหาวิทยาลัยโลกฤดูร้อน ครั้งที่ 34 (XXXIV Summer World University Games หรือ 34th Summer Universiade) และรู้จักกันทั่วไปว่า นอร์ทแคโรไลนา 2029 (North Carolina 2029) เป็นการแข่งขันกีฬาหลายประเภทซึ่งมีกำหนดการตั้งแต่วันที่ 18 ถึง 31 มิถุนายน ค.ศ.2029 ที่Research Triangle รัฐนอร์ทแคโรไลนา, สหรัฐ โดยได้รับการยืนยันให้เป็นเมืองเจ้าภาพสำหรับการแข่งขันเมื่อวันที่ 10 มกราคม ค.ศ. 2023 การแข่งขันครั้งนี้จะเป็นครั้งที่สี่ในประวัติศาสตร์ที่จะจัดขึ้นในสหรัฐหลังจากจัดขึ้นเป็นครั้งที่สามในกีฬามหาวิทยาลัยโลกฤดูหนาว 2023 ครั้งล่าสุดจัดขึ้นที่ เลกพลาซิด
== อ้างอิง ==
== แหล่งข้อมูลอื่น ==
เว็บไซต์หลัก
กีฬามหาวิทยาลัยโลกฤดูร้อน 2029
2029
อิบน์ ซีรีน

Articles containing Arabic-language text
มุฮัมมัด อิบน์ ซีรีน (محمد بن سيرين) (เกิดที่บัศราะฮ) เป็นมุสลิมตาบิอีน ที่อาศัยอยู่ในศตวรรษที่ 8 เขาเป็นคนร่วมสมัยกับอะนัส อิบน์ มาลิก บางคนอ้างว่าเขาเคยเป็นนักทำนายความฝัน แม้ว่าคนอื่นๆ จะถือว่าหนังสือนั่นถูกบอกว่าเป็นของเขาอย่างไม่เป็นความจริง
== ชีวประวัติ ==
อะบูบักร์ มุฮัมมัด อิบน์ ซีรีน อัลอันศอรี (ฮ.ศ. 33-110; ค.ศ. 653–728) เกิดที่เมืองบัศเราะฮ์ ในปี ค.ศ. 653 หรือ ฮ.ศ. 33 เขาเกิดขึ้นเมื่อสองปีก่อนการสิ้นสุดการปกครองของเคาะลีฟะฮ์อุษมาน อิบน์ อัฟฟาน
พ่อของมูฮัมหมัด (ชื่อ อะบูบักร์) เป็นหนึ่งในเชลยจำนวนมากที่คอลิด อิบน์ อัลวะลีด จับตัวไปหลังยุทธการที่อัยนุลตัมร์ เขาเป็นช่างทองแดงจากเมืองชื่อ ญิรญิรอยา (เจอร์ซียา) (جرجرايا ทางตะวันออกเฉียงใต้ของกรุงแบกแดด) ตั้งรกรากและทำงานที่นั่น ซึ่งมีการสู้รบชี้ขาดในปีที่ 12 มารดาของอิบน์ ซีรีน คือเศาะฟียะฮ์เป็นคนรับใช้ของเคาะลีฟะฮ์อะบูบักร์ ได้รับการยกย่องในชุมชนว่าเมื่อนางเสียชีวิตภรรยาของนบีมุฮัมมัด สามคนและบรรดาบัดรีสิบแปดคน (ทหารผ่านศึกจากการต่อสู้ที่บัดร์) นำโดย อุบัยย์ อิบน์ กะอ์บ อยู่ในการละหมาดญะนาซะฮ์ของนาง อุมัรได้ส่งเขาเป็นของขวัญส่งตรงถึงอะนัส อิบน์ มาลิกหรือส่งครั้งแรกให้กับชายคนหนึ่งชื่อ ฏ็อลฮะฮ์ อัลบุคอรี ซึ่งในที่สุดเขาก็มอบให้แก่อะนัส
== อ้างอิง ==
Articles containing Arabic-language text
ยะห์ยา อิบน์ มะอีน

ยะห์ยา อิบน์ มะอีน (يحيى بن معين) (ค.ศ. 774-847) เป็นนักวิชาการอิสลามแห่งยุคสะลัฟผู้ยิ่งใหญ่ในด้านหะดีษ
Articles containing Arabic-language text
== ชีวประวัติ ==
=== ชีวิต ===
เขาเกิดในปี 158 (ฮ.ศ.) ในรัชสมัยของเคาะลีฟะฮ์อะบูญะอ์ฟัร อัลมันศูร เขามีพื้นเพเดิมมาจากชาวนาบาเทียนแห่งอิรัก และเติบโตในแบกแดด เขาเป็นผู้ที่มีความอวุโสที่สุดในหมู่นักหะดีษที่ยิ่งใหญ่ ซึ่งได้แก่ อะลี อิบน์ อัลมะดีนี, อะฮ์หมัด อิบน์ ฮัมบัล, อิสฮาก อิบน์ เราะฮ์วัยฮ์, อะบูบักร อิบน์ อะบีชัยบะฮ์ และ อะบูค็อยษะมะฮ์ เขาเป็นเพื่อนสนิทของอะฮ์หมัด อิบน์ ฮัมบัล และมักถูกอ้างอิงในเรื่องเกี่ยวกับศาสตร์แห่งสายรายงานหะดีษ นอกเหนือจากอิบน์ ฮัมบัล, อะลี อิบน์ อัลมะดีนี และ อิบน์ อะบีชัยบะฮ์ แล้วอิบน์ มะอีน ยังได้รับการพิจารณาจากผู้เชี่ยวชาญด้านหะดีษหลายคนให้เป็นหนึ่งในสี่นักเขียนที่สำคัญที่สุดในสาขานี้
=== อาชีพทางวิชาการ ===
ยะห์ยาแสวงหาความรู้โดยการเดินทางไปในที่ต่างๆ ซึ่งเขาทำอย่างจริงจังจนหลังจากการจากไปของบิดาของเขา เขาใช้เงินทั้งหมด 1,050,000 ดิรฮัม ซึ่งเป็นมรดกของเขาในการแสวงหาหะดีษ จนกระทั่งหมดเนื้อหมดตัว ไม่พอที่จะซื้อรองเท้าสักคู่ การเดินทางแสวงหาความรู้เรื่องหะดีษและนิติศาสตร์อิสลามทำให้เขาต้องเดินทางไปยังเมืองบัศเราะฮ์, แบกแดด, ฮัรรอน, ดามัสกัส,  อัรรุศอฟะฮ์, อัรร็อย, ศ็อนอาอ์, กูฟะฮ์, อียิปต์ และ มักกะฮ์  แม้ว่าเขาจะเริ่มเขียนหนังสืออย่างเป็นทางการในฐานะนักเขียนตั้งแต่อายุยี่สิบปีก็ตาม หนังสือที่มีอยู่จนถึงในยุคปัจจุบัน ได้แก่ มะอ์ริฟะตุลรริญาล ยะห์ยา อิบน์ มะอีน วะกิตาบุฮุตตารีค และบทความเล็กๆ ชื่อ 'มินกะลาม อะบีซะกะรียา ยะห์ยา อิบน์ มะอีน ฟิรริญาล'
อาจารย์ของเขาคือ อับดุลลอฮ์ อิบน์ อัลมุบาร็อก, อิสมาอีล อิบน์ อิยาช, อะบาด อิบน์ อะบาด, ซุฟยาน อิบน์ อุยัยนะฮ์, ญุนดุร, อะบูมุอาวียะฮ์, ฮาติม อิบน์ อิสมาอีล, ฮัฟศ์ อิบน์ ฆิยาษ, ญะรีร อิบน์ อับดุลฮะมีด, อับดุรร็อซซาก อัศศ็อนอานี, วะกีอ์ และอื่นๆ อีกมากมายจากอิรัก ฮิญาซ, ญะซีเราะฮ์, ชาม และ อียิปต์
ลูกศิษย์ที่มีชื่อเสียงของเขา ได้แก่ อะฮ์หมัด อิบน์ ฮัมบัล, มุฮัมมัด อิบน์ ซะอ์ด, อะบูค็อยษะมะฮ์, อัลบุคอรี, มุสลิม, อะบูดาวูด, อับบาส อัดเดารี, อะบูฮาติม และอีกมากมาย
เขาเลื่องลือว่าเปิดโปงรายงานหลายอย่างว่าเป็นเท็จ และได้รับการยกย่องว่าเป็นหนึ่งในผู้เชี่ยวชาญในยุคแรกๆ ที่สำคัญที่สุดเกี่ยวกับอิลมุรริญาล (ศาสตร์แห่งรายงานหะดีษ)
== อ้างอิง ==
สนธิสัญญาไม่เสมอภาค

สนธิสัญญาไม่เสมอภาค (unequal treaty) เป็นชื่อที่ชาวจีนตั้งให้กับชุดสนธิสัญญา ที่ลงนามระหว่างคริสต์ศตวรรษที่ 19 และต้นคริสต์ศตวรรษที่ 20 ระหว่างจีน (ส่วนใหญ่หมายถึง ราชวงศ์ชิง ) กับมหาอำนาจตะวันตกต่าง ๆ (โดยเฉพาะ จักรวรรดิอังกฤษ ฝรั่งเศส จักรวรรดิเยอรมัน สหรัฐอเมริกาและจักรวรรดิรัสเซีย) และจักรวรรดิญี่ปุ่น  ข้อตกลงซึ่งมักบรรลุหลังจากความพ่ายแพ้ทางทหารหรือการข่มขู่จะรุกรานทางทหาร โดยมีเงื่อนไขที่ได้ประโยชน์ฝ่ายเดียว โดยกำหนดให้จีนต้องยกดินแดน จ่ายค่าปฏิกรรมสงคราม เปิดท่าเรือตามสนธิสัญญา ยกเลิกอำนาจการกำหนดภาษีศุลกากรด้วยตนเอง และการให้สิทธิสภาพนอกอาณาเขตแก่พลเมืองต่างชาติ 
ด้วยกระแสชาตินิยมจีนและการต่อต้านจักรวรรดินิยมที่เพิ่มขึ้นในคริสต์ทศวรรษ 1920 ทั้งพรรคก๊กมินตั๋งและพรรคคอมมิวนิสต์จีนใช้แนวคิดนี้เพื่ออธิบายถึงประสบการณ์ของจีนในการสูญเสียอำนาจอธิปไตย ระหว่างปี 1840 ถึง 1950 คำว่า "สนธิสัญญาไม่เสมอภาค" นั้นมีความเกี่ยวข้องกับแนวคิดของ"ศตวรรษแห่งความอัปยศอดสู"ของจีน โดยเฉพาะอย่างยิ่งการต้องยอมยกดินแดนให้เป็นเขตเช่าแก่มหาอำนาจต่างชาติ และการสูญเสียอำนาจการตั้งภาษีศุลกากรผ่านท่าเรือตามสนธิสัญญา
ญี่ปุ่นและเกาหลียังใช้คำนี้เพื่ออ้างถึงสนธิสัญญาหลายฉบับที่ส่งผลให้สูญเสียอำนาจอธิปไตยในระดับที่แตกต่างกันไป
==อ้างอิง==
สนธิสัญญาไม่เสมอภาค
ความสัมพันธ์ระหว่างประเทศของราชวงศ์ชิง
บทความที่มีข้อความภาษาญี่ปุ่น
บทความที่มีข้อความภาษาเกาหลี
บทความที่มีข้อความภาษาจีน
อากาศยานบนเรือบรรทุกเครื่องบิน

อากาศยานบนเรือบรรทุกเครื่องบิน (carrier-based aircraft) เป็นเครื่องบินทหารที่สามารถปฏิบัติการได้จากเรือบรรทุกเครื่องบิน เครื่องบินเหล่านี้จะต้องสามารถบินขึ้นได้ในระยะทางสั้น ๆ และมีความแข็งแกร่งและยืดหยุ่นพอที่จะสามารถหยุดกะทันหันบนชั้นปล่อยได้
== รายการอากาศยานบนเรือบรรทุกเครื่องบิน ==
ส่วนนี้เป็นรายการเครื่องบินที่ออกแบบมาเพื่อใช้งานจากผู้ให้บริการตามประเทศต้นทางและยุค เรียงลำดับตามปีที่เข้าประจำการ เครื่องบินที่ออกจากเรือบรรทุกเครื่องบินหนึ่งครั้งหรือสองสามครั้งจะไม่นับรวม
เคอร์ทิสส์ เอสบี2ซี เฮลไดเวอร์
ดักลาส เอสบีดี ดอนท์เลสส์
== อ้างอิง ==
== แหล่งข้อมูลอื่น ==
รัฐประหารในประเทศไนเจอร์ พ.ศ. 2566

รัฐประหารในประเทศไนเจอร์ พ.ศ. 2566 เหตุการณ์ในวันที่ 26 กรกฎาคม พ.ศ. 2566 เกิดการรัฐประหารขึ้นในประเทศไนเจอร์ ซึ่งเจ้าหน้าที่หน่วยอารักขาประธานาธิบดีของไนเจอร์ได้ควบคุมตัวประธานาธิบดีมุฮัมมัด บาซูม และนายพล อาบดูราอามาน ชียานี หัวหน้าหน่วยอารักขาประธานาธิบดี ประกาศตนเป็นผู้นำคณะทหารใหม่ กองกำลังของหน่วยอารักขาประธานาธิบดีปิดพรมแดนของประเทศ ระงับสถาบันของรัฐ และประกาศเคอร์ฟิว
นี่เป็นการรัฐประหารโดยกองทัพครั้งที่ 5 นับตั้งแต่ประเทศได้รับเอกราชในปี 2503 และเป็นครั้งแรกนับตั้งแต่ปี 2553
==อ้างอิง==
2566
พ.ศ. 2566
ประเทศไนเจอร์
เกออร์กี ลวอฟ

เจ้าชาย เกออร์กี เยฟเกนเยวิช ลวอฟ (7/8 มีนาคม ค.ศ. 1925) เป็นขุนนาง รัฐบุรุษ และนายกรัฐมนตรีรัสเซียในช่วงการปฏิวัติตั้งแต่วันที่ 15 มีนาคม ถึงวันที่ 20 กรกฎาคม ค.ศ. 1917 ในฐานะประมุขแห่งรัฐโดยพฤตินัยของรัสเซีย เขาจึงเป็นผู้นำของรัฐบาลชั่วคราวภายหลังการปฏิวัติเดือนกุมภาพันธ์ที่นำไปสู่การล่มสลายของระบอบราชาธิปไตยรัสเซีย
เขาเกิดที่เมืองเดรสเดิน ราชอาณาจักรซัคเซิน ในตระกูลเจ้าชายลวอฟ และได้รับชื่อเสียงระดับชาติจากงานสังคมสงเคราะห์ในรัสเซียตะวันออกไกลระหว่างสงครามรัสเซีย-ญี่ปุ่น ใน ค.ศ. 1906 เขาได้รับเลือกเข้าสู่สภาดูมาชุดที่หนึ่งภายใต้สมาชิกของพรรคประชาธิปัตย์รัฐธรรมนูญ ภายหลังการปฏิวัติเดือนกุมภาพันธ์ ลวอฟกลายเป็นผู้นำของรัฐบาลชั่วคราวและมีบทบาทในการควบคุมดูแลการปฏิรูปเสรีนิยมจำนวนหนึ่งด้วย แต่ท้ายที่สุดรัฐบาลของเขาก็เริ่มเสื่อมถอยลงเนื่องจากวิกฤตการณ์ทางการเมืองอย่างต่อเนื่อง และในเดือนกรกฎาคม ค.ศ. 1917 เขาลาออกจากการเป็นนายกรัฐมนตรีและรัฐมนตรีว่าการกระทรวงสงครามอะเลคซันดร์ เคเรนสกี ได้ดำรงตำแหน่งต่อจากเขา หลังจากการปฏิวัติเดือนตุลาคม ลวอฟถูกบอลเชวิคจับกุม แต่ภายหลังสามารถหลบหนีออกไปได้ และเดินทางลี้ภัยไปยังฝรั่งเศสและตัดสินใจอยู่ที่นั่นกระทั่งการอสัญกรรมของเขาใน ค.ศ. 1925
== หมายเหตุ ==
=== บรรณานุกรม ===
== แหล่งข้อมูลอื่น ==
Lvov Days and memorials
Aleksin Museum of Art and Regional Studies
Publishers of Lvov's biographies
บุคคลที่เกิดในปี พ.ศ. 2404
บุคคลที่เสียชีวิตในปี พ.ศ. 2468
นักการเมืองรัสเซีย
นักปฏิวัติ
ศิษย์เก่าจากมหาวิทยาลัยมอสโก
สโมสรฟุตบอลบีเอฟบี พัทยา ซิตี้

สโมสรฟุตบอลบีเอฟบี พัทยา ซิตี้ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดชลบุรี ปัจจุบันเล่นในไทยลีก 3 โซนภาคตะวันออก
== ประวัติ ==
สโมสรฟุตบอลบ้านฟุตบอล พัทยา ก่อตั้งเมื่อปี 2565 บ้านฟุตบอล พัทยาได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2565 ในโซนภาคตะวันออก เป็นการแข่งขันแรก โดยผลงานสามารถเข้ารอบแพ้คัดออก ของโซนตอนล่างได้ ต่อมาในปี 2566 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2566 ในโซนภาคตะวันออก โดยได้ตำแหน่งรองชนะเลิศของโซน และได้สิทธิ์เลื่อนชั้นสู่ไทยลีก 3 โซนภาคตะวันออก แทนจันทบุรี ที่ได้สิทธิ์เลื่อนชั้นสู่ไทยลีก 2
ต่อมาในปีเดียวกัน บ้านฟุตบอล พัทยา ได้เปลี่ยนชื่อสโมสรเป็น บีเอฟบี พัทยา ซิตี้
== ผลงานของสโมสรในแต่ละฤดูกาล ==
== ผู้เล่น ==
=== ผู้เล่นชุดปัจจุบัน ===
== ผู้ฝึกสอน ==
== เกียรติประวัติ ==
บ้านฟุตบอล พัทยา
ไทยแลนด์ เซมิโปรลีก
* รองชนะเลิศ โซนภาคตะวันออก: 2566
== อ้างอิง ==
== แหล่งข้อมูลอื่น ==
บีเอฟบี พัทยา ซิตี้
สโมสรกีฬาที่ก่อตั้งในปี พ.ศ. 2565
ใบสน มณีก้อน

ใบสน มณีก้อน (7 พฤศจิกายน พ.ศ. 2544 – ) เป็นนักมวยสากลหญิงชาวไทย เธอเข้าแข่งขันในรุ่นเวลเตอร์เวตหญิงในโอลิมปิกฤดูร้อน 2020
== ประวัติ ==
ใบสน (ชื่อเล่น: ครีม) เกิดในครอบครัวนักมวย เมื่อตอนเป็นเด็ก เธอมีสุขภาพอ่อนแอจากโรคหอบหืดและโรคภูมิแพ้ ด้วยเหตุนี้เธอจึงหันมาชกมวยโดยเริ่มจากมวยไทยโดยมีพ่อเป็นผู้ฝึกสอน ครั้นเมื่ออายุได้ 10 ปี เธอเริ่มเป็นนักมวยสากลสมัครเล่นหญิงที่ตระเวนแข่งตามภูมิภาคต่าง ๆ และด้วยความเก่งกาจเกินวัย ทำให้เธอได้รับโอกาสเข้าแข่งขัน "ไทยไฟต์"
ต่อมา เธอได้รับการชักชวนให้เปลี่ยนไปชกมวยสากลสมัครเล่นจากสมชาย พูลสวัสดิ์ ผู้เป็นประธานฝ่ายพัฒนาเทคนิคสมาคมกีฬามวยสากลแห่งประเทศไทย ซึ่งได้ติดตามเธอมาหลายไฟต์ ส่วนโอลิมปิกฤดูร้อน 2020 นั้นเป็นทัวร์นาเมนต์สำคัญรายการแรกของเธอ
== อ้างอิง ==
== แหล่งข้อมูลอื่น ==
นักมวยสากลหญิงชาวไทย
นักมวยสากลสมัครเล่นในโอลิมปิกฤดูร้อน 2020
นักกีฬาเหรียญทองแดงเอเชียนเกมส์ชาวไทย
นักกีฬาเหรียญทองซีเกมส์ชาวไทย
บุคคลจากจังหวัดกาฬสินธุ์
ชยพล จุฑามาศ

ชยพล จุฑามาศ (เกิด 9 มีนาคม พ.ศ. 2544) ชื่อเล่น เอเจ เป็นนักแสดงชายชาวไทย ภายใต้สังกัด GMMTV ตั้งแต่ปีพ.ศ. 2561 และเปิดตัวในวงการแสดงครั้งแรกกับซีรีส์เรื่อง อาตี๋ของผม หลังจากนั้นเอเจก็มีผลงานการแสดงอย่างต่อเนื่อง และในปีพ.ศ. 2566 เอเจก็ได้รับบทนำครั้งแรกในซีรีส์เรื่อง Home School นักเรียนต้องขัง
== ประวัติและการศึกษา ==
ชยพล จุฑามาศ เกิดเมื่อวันที่ 9 มีนาคม 2544 มีชื่อเล่นว่า เอเจ มีน้องชายฝาแฝดคือ เจเจ-ชยกร จุฑามาศ จบการศึกษาระดับมัธยมศึกษาจากโรงเรียนไตรมิตรวิทยาลัย ปัจจุบันกำลังศึกษาระดับปริญญาตรีที่วิทยาลัยนวัตกรรมสื่อสารสังคม สาขาวิชาเอกการจัดการธุรกิจไซเบอร์ มหาวิทยาลัยศรีนครินทรวิโรฒ
== ผลงาน ==
=== ละครโทรทัศน์/ซีรีส์ ===
== อ้างอิง ==
นักแสดงสังกัดจีเอ็มเอ็มทีวี
นักแสดงชายชาวไทย
บุคคลจากโรงเรียนไตรมิตรวิทยาลัย
บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
ชยกร จุฑามาศ

ชยกร จุฑามาศ (เกิด 9 มีนาคม พ.ศ. 2544) ชื่อเล่น เจเจ เป็นนักแสดงชายชาวไทย ภายใต้สังกัดจีเอ็มเอ็มทีวี
== ประวัติ ==
ชยกร จุฑามาศ เกิดเมื่อวันที่ 9 มีนาคม พ.ศ. 2544 มีชื่อเล่นว่า เจเจ มีพี่ชายฝาแฝดคือ เอเจ - ชยพล จุฑามาศ โดยเอเจเกิดก่อนเจเจ 4 นาที จบการศึกษาระดับมัธยมศึกษาจากโรงเรียนไตรมิตรวิทยาลัย ปัจจุบันกำลังศึกษาระดับปริญญาตรีอยู่ที่วิทยาลัยนวัตกรรมสื่อสารสังคม สาขาวิชาเอกการจัดการธุรกิจไซเบอร์ มหาวิทยาลัยศรีนครินทรวิโรฒ
เจเจเริ่มมีผลงานในวงการบันเทิงตั้งแต่วัยเด็ก โดยส่วนใหญ่เป็นงานเดินแบบและถ่ายแบบ ต่อมามีผลงานการแสดงครั้งแรกในซีรีส์ นักเรียนพลังกิฟต์ เมื่อปี พ.ศ. 2561 และรับบทนำเป็นครั้งแรกในซีรีส์ เกียร์สีขาวกับกาวน์สีฝุ่น เมื่อปี พ.ศ. 2563 และแสดงภาพยนตร์ครั้งแรกในเรื่อง เพราะเราคู่กัน เดอะมูฟวี่ ในปี พ.ศ. 2564
== ผลงาน ==
=== ละครโทรทัศน์/ซีรีส์ ===
=== ภาพยนตร์ ===
== อ้างอิง ==
บุคคลจากโรงเรียนไตรมิตรวิทยาลัย
บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
นักแสดงชายชาวไทย
นักแสดงสังกัดจีเอ็มเอ็มทีวี
ฝ่ายค้านในระบบรัฐสภา

ฝ่ายค้านในระบบรัฐสภา (Parliamentary opposition) เป็นรูปแบบหนึ่งของฝ่ายค้านทางการเมืองในการคัดค้านรัฐบาลที่กำหนด โดยเฉพาะในระบบรัฐสภา ที่มีพื้นฐานจากระบบเวสต์มินสเตอร์ บทความนี้ใช้คำว่า รัฐบาล เหมือนที่ใช้ในระบบรัฐสภา กล่าวคือ หมายถึง ฝ่ายบริหาร หรือ คณะรัฐมนตรี มากกว่า รัฐ ในบางประเทศ ชื่อของ "ฝ่ายค้านอย่างเป็นทางการ" จะใช้กับพรรคการเมืองที่ใหญ่ที่สุดที่เป็นฝ่ายค้านในสภานิติบัญญติ โดยผู้นำของพรรคดังกล่าวจะถูกเรียกว่า "ผู้นำฝ่ายค้าน"
ในระบบแบ่งเขตคะแนนสูงสุด ที่ซึ่งมีแนวโน้มในการแยกออกเป็นสอง พรรคใหญ่ หรือการแบ่งกลุ่มพรรคดำเนินไปอย่างแข็งแกร่ง บทบาทของ รัฐบาล และ ฝ่ายค้าน สามารถไปที่กลุ่มหลักสองกลุ่มตามลำดับสลับกันไป
ยิ่งระบบตัวแทนมีสัดส่วนมากเท่าใด โอกาสที่พรรคการเมืองหลายพรรคจะปรากฏตัวในห้องอภิปรายของรัฐสภาก็จะยิ่งมากขึ้นเท่านั้น ระบบดังกล่าวสามารถส่งเสริมพรรค "ฝ่ายค้าน" หลายพรรคซึ่งอาจมีความปรารถนาที่เหมือนกันเพียงเล็กน้อยและน้อยที่สุดในการจัดตั้งกลุ่มที่เป็นเอกภาพซึ่งต่อต้านรัฐบาลในสมัยนั้น
ระบอบประชาธิปไตยที่มีการจัดการที่ดีบางประเทศ ซึ่งถูกพรรคเด่นครอบงำในระยะยาวฝ่ายเดียว จะลดบทบาทฝ่ายค้านในรัฐสภาเป็นสัญลักษณ์นิยม ในบางกรณี ในประเทศเผด็จการ กลุ่ม "ฝ่ายค้าน" เชื่อง ๆ ถูกสร้างขึ้นโดยกลุ่มผู้ปกครองเพื่อสร้างความประทับใจในการอภิปรายในระบอบประชาธิปไตย
สภานิติบัญญัติบางแห่งเสนออำนาจพิเศษให้ฝ่ายค้าน ในแคนาดา สหราชอาณาจักร และนิวซีแลนด์ 20 วันในแต่ละปีถูกกำหนดให้เป็น "วันฝ่ายค้าน" (Opposition Days, Supply Days) ซึ่งในระหว่างนั้นฝ่ายค้านจะเป็นผู้กำหนดวาระการประชุม แคนาดายังมีช่วงตั้งกระทู้ถาม ซึ่งในระหว่างนั้นฝ่ายค้าน (และรัฐสภาโดยทั่วไป) สามารถถามคำถามถึงรัฐมนตรีของรัฐบาลได้
== ดูเพิ่ม ==
ฝ่ายค้านผู้ภักดีในพระองค์
พรรครัฐบาล
รัฐบาลเงา
การจัดตั้ง
ผู้นำเสียงข้างน้อยในสภา
พรรคต่อต้านรัฐบาล
== อ้างอิง ==
 
ระบบเวสต์มินสเตอร์
สภานิติบัญญัติ
ฟิกฮ์

Articles containing Arabic-language text
ฟิกฮ์ (; فقه ) คือ นิติศาสตร์อิสลาม ฟิกฮ์ มักถูกอธิบายว่าเป็นความเข้าใจของมนุษย์และการปฏิบัติของชะรีอะฮ์ นั่นคือความเข้าใจของมนุษย์เกี่ยวกับกฎหมายอิสลามอันศักดิ์สิทธิ์ตามที่เปิดเผยในอัลกุรอาน และ ซุนนะฮ์  ฟิกฮ์ขยายและพัฒนาชะรีอะฮ์ผ่านการวินิจฉัย (อิจญ์ติฮาด) ผ่านอัลกุรอานและซุนนะฮ์ โดยนักนิติศาสตร์อิสลาม (อุละมาอ์) และดำเนินการโดยออกคำวินิจฉัย (ฟัตวา) ของนักกฎหมายในคำถามที่นำเสนอต่อพวกเขา ฟิกฮ์ เกี่ยวข้องกับการปฏิบัติตามพิธีกรรม, ศีลธรรม และกฎหมายสังคมในอิสลาม ตลอดจนระบบเศรษฐกิจและการเมือง ในยุคปัจจุบัน มีสำนัก (มัซฮับ) ที่มีชื่อเสียง 4 แห่งฟิกฮ์ ในแนวทางปฏิบัติของซุนนี และอีกสอง (หรือสามแห่ง) ในแนวทางปฏิบัติชีอะฮ์ บุคคลที่ได้รับการฝึกฝนเกี่ยวกับฟิกฮ์ เรียกว่า ฟะกีฮ์ (พหูพจน์ คือ ฟุเกาะฮาอ์)
== อ้างอิง ==
นิติศาสตร์อิสลาม
คำและวลีภาษาอาหรับ
ชะรีอะฮ์
คณะนิติศาสตร์
เวิลด์เฮวีเวตแชมเปียนชิป

เวิลด์เฮวีเวตแชมเปียนชิป (World Heavyweight Championship) เป็นเข็มขัดแชมป์โลกมวยปล้ำอาชีพของผู้ชายที่สร้างโดย WWE สมาคมของอเมริกา ซึ่งเป็นแชมป์ของแบรนด์ Raw เป็นหนึ่งในสามแชมป์ระดับโลกในค่ายหลักของ WWE พร้อมด้วย WWE Championship และ WWE Universal Championship ซึ่งจัดขึ้นและป้องกันร่วมกันในฐานะ Undisputed WWE Universal Championship ของแบรนด์ SmackDown แชมป์คนปัจจุบันคือ Seth "Freakin" Rollins ซึ่งเอาชนะ AJ Styles ในทัวร์นาเมนต์รอบชิงชนะเลิศที่ Night of Champions เมื่อวันที่ 27 พฤษภาคม 2023 และกลายเป็นแชมป์คนแรก
==ทัวร์นาเมนต์หาแชมป์คนแรก==
==การครอง==
As of  , .
==ดูเพิ่ม==
ดับเบิลยูดับเบิลยูอี แชมเปียนชิป
ดับเบิลยูดับเบิลยูอี ยูนิเวอร์แซลแชมเปียนชิป
==อ้างอิง==
==แหล่งข้อมูลอื่น==
Official World Heavyweight Championship Title History
เข็มขัดของดับเบิลยูดับเบิลยูอี
แชมเปี้ยนชิพของมวยปล้ำรุ่นเวิลด์เฮฟวี่เวท
นวินดา เบอร์ต๊อดตี

นวินดา เบอร์ต๊อดตี (เกิด 24 พฤษภาคม พ.ศ. 2535) ชื่อเล่น มิ้นท์ เป็นนักแสดงและนางแบบลูกครึ่งไทย-อิตาลี สังกัดสถานีวิทยุโทรทัศน์ไทยทีวีสีช่อง 3 เริ่มเข้าสู่วงการบันเทิงจากการประกวดรายการ มายาไอดอล ตัวตนคนมายา ได้รับรางวัลชนะเลิศ
== ประวัติ ==
มิ้นท์-นวินดา เบอร์ต๊อดตี เกิดเมื่อวันที่ 24 พฤษภาคม พ.ศ. 2535 จบการศึกษาปริญญาตรีจาก คณะบริหารธุรกิจ มหาวิทยาลัยกรุงเทพ (ภาคอินเตอร์) จบการศึกษาปริญญาโท MBA มหาวิทยาลัยอัสสัมชัญ และเข้ารับปริญญาบัตรเมื่อวันที่ 13 มกราคม พ.ศ. 2563
== การทำงานในวงการบันเทิง ==
เริ่มเข้าสู่วงการบันเทิงจากการประกวดรายการ มายาไอดอล ตัวตนคนมายา ทางช่องโมเดิร์นไนน์ทีวี พ.ศ. 2551 ได้รับรางวัลชนะเลิศ พร้อมเซ็นสัญญาการเป็นนักแสดงในสังกัดกันตนา จากนั้นมาได้มีผลงานออกมาเรื่อย ๆ โดยละครเรื่องแรกคือ พลพรรครักแผ่นดิน ทางสถานีวิทยุโทรทัศน์กองทัพบกช่อง 5 ปัจจุบันหมดสัญญากับกันตนาและได้เซ็นสัญญาเป็นนักแสดงในสังกัดสถานีวิทยุโทรทัศน์ไทยทีวีสีช่อง 3
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
=== ละครสั้น ===
ฟ้ามีตา ตอน เพื่อนร่วมห้อง
=== ภาพยนตร์ ===
อยากได้ยินว่ารักกัน (2553)
=== มิวสิกวิดีโอ ===
เพลง หญิงไทย ของ ดา เอ็นโดรฟิน
เพลง คบซ้อน ของ เซน เดอะสตาร์ 6
เพลงน้ำผึ้งพระจันทร์ ของ JETSET'ER
เพลง lady first ของ แบล็ควานิลลา
เพลง ทำใจให้ชิน ของ กะลา
เพลง เสียงพล่อยๆ ของ พัดชา เอนกอายุวัฒน์
เพลง รักตัวเองก็พอ ของ พัดชา เอนกอายุวัฒน์
เพลง ข่าวลือหรือเรื่องจริง ของ มาช่า วัฒนพานิช
เพลง อยากบอกเขาหรืออยากบอกฉัน ของ กิ่ง เดอะสตาร์ 5
เพลง แฟนเราเอาแต่ใจ ของ ไอน้ำ
== รางวัล ==
ชนะเลิศ สุดยอดมายาไอดอล ตัวตนคนมายา 2008
RS panasonic star challenge
ยามาฮ่า มิวสิก เฟสติวัล ปี 2006 - 2007
CJ Chic Channel
สีสันบันเทิงอวอร์ด สาขาตัวจี๊ดแห่งปี จากละครเรื่อง ห้องหุ่น
เข้าชิงรางวัลดาราเดลี่ เดอะเกรท อวอร์ด ครั้งที่ 5 สาขาดาราดาวรุ่งหญิง ที่สุดแห่งปี 2015 จากละครเรื่อง ห้องหุ่น
== อ้างอิง ==
นักแสดงชาวไทย
พุทธศาสนิกชนชาวไทย
สุไลมาน บือแนปีแน

นายสุไลมาน บือแนปีแน (เกิด 26 มีนาคม พ.ศ. 2535) สมาชิกสภาผู้แทนราษฎรจังหวัดยะลา 1 สมัย
== ประวัติ ==
สุไลมาน บือแนปีแน เกิดเมื่อวันที่ 26 มีนาคม พ.ศ. 2535 เป็นบุตรของนายแวหามะ ปือแนปีแน กับนางฟารีด๊ะ หะยีบานง สำเร็จการศึกษาระดับปริญญาตรี วิศวกรรมศาสตรบัณฑิต สาขาวิศวกรรมโยธา จากสถาบันเทคโนโลยีพระจอมเกล้าเจ้าคุณทหารลาดกระบัง และ ปริญญาโท จาก University of Western Sydney ประเทศออสเตรเลีย
สุไลมาน สมรสกับ นางสาวอาอีเสาะ นุ มีบุตร-ธิด่า 2 คน
== งานการเมือง ==
สุไลมาน ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคประชาชาติ โดยสามารถเอาชนะ อาดิลัน อาลีอิสเฮาะ จากพรรคพลังประชารัฐ ไปได้ และได้รับเลือกรวม 1 สมัย
=== สมาชิกสภาผู้แทนราษฎร ===
สุไลมาน บือแนปีแน ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดยะลา สังกัดพรรคประชาชาติ
== อ้างอิง ==
บุคคลจากจังหวัดยะลา
ชาวไทยเชื้อสายมลายู
มุสลิมชาวไทย
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดยะลา
พรรคประชาชาติ (พ.ศ. 2561)
บุคคลจากคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
เปอิโซนาอูตา

เปอิโซนาอูตา (Peixonauta, Fishtronaut) เป็นการ์ตูนทีวีแอนิเมชันเด็กของประเทศบราซิล-แคนาดา สร้างโดย ซีเลีย คาทูนด้า และกิโก มิสโตรริโก ผลิตโดย ทีวี ปินกิม ออกอากาศทางช่องดิสคัฟเวอรีคิดส์ เมื่อวันที่ 20 เมษายน พ.ศ. 2552 ถึงวันที่ 10 เมษายน พ.ศ. 2558
== ตัวละคร ==
=== ตัวละครหลัก ===
เปอิโซนาอูตา (Peixonauta Fishtronaut, ) เป็นปลาทองตัวใหญ่เพศผู้ เขาบินออกจากน้ำ
มารีนา (Marina, ) เป็นเด็กหญิงอายุ 10 ปีกับผมสีน้ำตาล เธอเป็นเพื่อนที่ดีที่สุดของเปอิโซนาอูตา
ซิโก (Zico Zeek, ) เป็นลิงเพศผู้
== อ้างอิง ==
== แหล่งข้อมูลอื่น ==
การ์ตูนบราซิล
การ์ตูนแคนาดา
ตัวละครที่เป็นปลาทอง
รายการโทรทัศน์ที่เริ่มออกอากาศตั้งแต่ พ.ศ. 2552
รายการโทรทัศน์ที่ยุติการออกอากาศในปี พ.ศ. 2558
การ์ตูนทีวีแอนิเมชันเกี่ยวกับปลา
การ์ตูนทีวีแอนิเมชันเกี่ยวกับเด็ก
การ์ตูนทีวีแอนิเมชันเกี่ยวกับลิง
โจว อี้หราน

โจว ฮ่าวหราน ( จีน :周浩然; พินอิน : Zhōu Hàorán) เกิดเมื่อวันที่ 22 พฤศจิกายน พ.ศ. 2543 ใช้ชื่อในวงการว่า โจว อี้หราน ( จีน :周翊然; พินอิน : Zhōu Yìrán ) เป็นนักแสดงและนักร้องชาวจีน อดีตเคยเป็นสมาชิกวงบอยแบนด์ Yi'An Music Club ภายใต้สังกัด Original Plan Entertainment โดยใช้ชื่อในวงการตอนนั้นว่า ฟาง เสียงรุ่ย ( จีน :方翔銳; พินอิน : Fāng Xiángruì ) โจว อี้หราน เป็นที่รู้จักกันดีจากบทบาทในละครเรื่อง The Bond (2021), A Little Mood for Love (2021-2022), Twenty Your Life On 2 (2022) และ When I Fly Towards You (2023)
== ประวัติ ==
โจว อี้หราน 周翊然 (Zhou Yiran) เป็นนักแสดงชาวจีน เกิดเมื่อวันที่ 22 พฤศจิกายน ปี 2000 ที่เมืองฉงชิ่ง ประเทศจีน เข้าสู่วงการบันเทิงเมื่อปี 2017 ในฐานะสมาชิกวงบอยแบนด์ Yi'An Music Club (รุ่นแรก)  ภายใต้สังกัด Original Plan Entertainment โดยใช้ชื่อในวงการตอนนั้นว่า ฟาง เสียงรุ่ย และมีเพลงเปิดตัวร่วมกับวงคือ "Chitty Bang Bang Bang" อย่างไรก็ตาม โจว อี้หราน ได้ประกาศถอนตัวออกจากวงอย่างเป็นทางการเมื่อเดือนพฤศจิกายน ปี 2018 ในระหว่างงานปาร์ตี้วันเกิดอายุครบ 18 ปีที่จัดขึ้นร่วมกับแฟน ๆ
โจว อี้หราน เริ่มงานแสดงในปี 2018 กับบท ว่านซุ่ย ในภาพยนตร์เรื่อง Go brother!  และมีผลงานละครเรื่องแรกคือ Boom! Boom! เมื่อปี 2020 กับบทเซียว เซียนเย่ หลังจากนั้นก็มีผลงานละครอย่างต่อเนื่อง ไม่ว่าจะเป็นละครเรื่อง Please Classmate (2021) Falling into Your Smile (2021) หรือเรื่อง A Little Mood for Love (2021) ที่ทำให้ได้รับรางวัลไปหลายรางวัล ฯลฯ
ในปี 2023 ถือเป็นปีทองของ โจว อี้หราน เมื่อผลงานละครเรื่อง When I Fly Towards You ถูกปล่อยออกสู่สายตาผู้ชม บทของ จาง ลู่ร่าง ในเรื่องทำให้ โจว อี้หราน ได้รับความนิยมเพิ่มขึ้นอย่างรวดเร็ว พิสูจน์ได้จากยอดผู้ติดตามใน Weibo ที่เพิ่มขึ้นมากกว่า 2 ล้านคนภายในระยะเวลาเพียงเดือนเดียวเท่านั้น ส่งผลให้เขากลายเป็นดารานักแสดงที่ได้รับความนิยมอันดับ 1 ใน Weibo ประจำเดือนมิถุนายน ปี 2023
== ผลงานการแสดง ==
=== ซีรีส์ ===
===ภาพยนตร์===
== ผลงานเพลง ==
=== ซิงเกิ้ล ===
== ผลงานอื่น ๆ ==
=== โฆษณา ===
== รางวัล ==
== อ้างอิง ==
นักแสดงจีน